Balstogės vaivadija (1919–1939)
Balstogės vaivadija (lenk. Województwo białostockie, blrs. Беластоцкае ваяводзтва) – 1919–1939 m. egzistavusi vaivadija II Lenkijos respublikos šiaurinėje dalyje, į kurią įėjo dalis lietuvių etninių žemių. Centras – Balstogė. Vaivadijoje buvo 35 miesto tipo valsčiai ir 128 kaimo tipo valsčiai. 1921 m. vaivadijos plotas buvo 32 450 km², o 1939 m. – 26 036 km². Vaivadija turėjo savo herbą. Vaivadija šiaurėje ribojosi su Lietuva, šiaurės vakaruose su Rytų Prūsija, šiaurės rytuose su Vilniaus vaivadija, rytuose su Naugarduko vaivadija, pietuose su Polesės vaivadija ir Liublino vaivadija ir vakaruose su Varšuvos vaivadija.